stanford-oval/wikipedia huggingface dataset:
סם וילסון (היקום הקולנועי של מארוול)
ביוגרפיה בדיונית > הפיכה לקפטן אמריקה > עצירת מרסקי הדגלים

וילסון מנסה לשכנע את מורגנטאו לסיים את האלימות, אבל ווקר חסר הסבלנות מפריע והיא בורחת. לאחר שמורגנטאו מאיימת על שרה, וילסון נפגש עם מורגנטאו, ובמהלך הפגישה היא מבקשת ממנו להצטרף לתנועה שלה. ווקר והוסקינס מתערבים, מה שמוביל לקרב שבמהלכו מורגנטאו הורגת בטעות את הוסקינס. ווקר, שזועם על מות השותף שלו ולאחר שנטל את סרום חייל-העל, משתמש במגן של קפטן אמריקה כדי להרוג את אחד ממרסקי הדגלים לעיני עוברי אורח מזועזעים, המתעדים את מעשיו.
בעקבות זאת, וילסון ובארנס דורשים את המגן מווקר, ומתפתח מאבק בו ווקר הורס את חליפת הכנפיים של וילסון. המאבק מסתיים בכך שווילסון ובארנס לוקחים את המגן ושוברים את זרועו של ווקר. לאחר שהעביר את חליפת הכנפיים שלו לטורס, וילסון מבקר בשנית את בראדלי, אבל האחרון מבהיר את אמונתו שאדם שחור לא יכול, ולא צריך, להיות קפטן אמריקה. וילסון חוזר הביתה ללואיזיאנה ועוזר לתקן את הסירה המשפחתית, בעזרתם של בארנס והתושבים. בארנס מוסר לו חליפת קפטן אמריקה חדשה שרכש עבורו מהוואקאנדים. בזמן שהשניים מתאמנים עם המגן, הם מסכימים להמשיך הלאה ולעבוד יחד.
וילסון, שקיבל על עצמו את התואר קפטן אמריקה החדש, טס לניו יורק כדי להציל בני ערובה של GRC מפני מרסקי הדגלים בעזרתם של ווקר, בארנס וקרטר. וילסון מנסה לדבר בהגיון עם מורגנטאו, אבל קרטר הורגת אותה כשמורגנטאו מכוונת אליו אקדח. וילסון נושא את גופתה של מורגנטאו. הוא משכנע את ה-GRC לדחות את ההצבעה הקרובה שתביא להעברתם של אנשים שנעקרו בעקבות ההבזק ולעזור להם במקום זאת. וילסון גם משכנע את הממשלה ליצור פסל לכבוד בראדלי כחלק מתערוכת קפטן אמריקה של הסמית'סוניאן. לאחר מכן, וילסון חוזר הביתה ומצטרף למשפחתו, בארנס והקהילה שלו לסעודה.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2014 | קפטן אמריקה: חייל החורף | פרסי בחירת הנוער | גנב הסצנה | מועמדות |  |
| 2014 | קפטן אמריקה: חייל החורף | פרסי בחירת הנוער | הכימיה הטובה ביותר (עם כריס אוונס) | מועמדות |  |
| 2015 | קפטן אמריקה: חייל החורף | פרס סאטורן | שחקן המשנה הטוב ביותר | מועמדות |  |
| 2016 | קפטן אמריקה: מלחמת האזרחים | פרסי בחירת הנוער | הכימיה הטובה ביותר (עם סבסטיאן סטן, כריס אוונס, אליזבת אולסן וג'רמי רנר) | מועמדות |  |
| 2021 | הפלקון וחייל החורף | פרסי הסרטים והטלוויזיה של MTV | הצמד הטוב ביותר (עם סבסטיאן סטן) | זכייה |  |
| 2021 | הפלקון וחייל החורף | פרסי הסרטים והטלוויזיה של MTV | הגיבור הטוב ביותר | זכייה |  |
| 2022 | הפלקון וחייל החורף | פרס סאטורן | השחקן הטוב ביותר בסדרת הזרמת מדיה | מועמדות |  |
ביאורים

↑  כפי שמתואר סצנה שלאחר בכתוביות בסרט "אנטמן" (2015)
הערות שוליים

↑  Thomas Bacon, Marvel Has Released An Official MCU Timeline (Sort Of), ScreenRant, ‏2018-11-17 (באנגלית)
↑  A Complete List of Who Lives and Dies in 'Avengers: Infinity War', Time, ‏2018-04-27 (באנגלית)
↑  Ana Dumaraog, Every Marvel Character At The Funeral In Avengers: Endgame, ScreenRant, ‏2019-05-01 (באנגלית)
↑  Teen Choice Awards (2014), IMDb
↑  Academy of Science Fiction, Fantasy & Horror Films, USA (2015), IMDb
↑  Teen Choice Awards 2016--Captain America: Civil War Leads Second Wave of Nominations, E! Online, ‏2016-06-09
↑  Allison Crist,Kimberly Nordyke, Allison Crist, Kimberly Nordyke, Teen Choice Awards: Winners List, The Hollywood Reporter, ‏2016-07-31
↑  Kimberly Nordyke, MTV Movie & TV Awards: ‘WandaVision,’ ‘Borat Subsequent Moviefilm’ Among Nominees, The Hollywood Reporter, ‏2021-04-19 (באנגלית)
↑  Kimberly Nordyke, MTV Movie & TV Awards: ‘WandaVision,’ ‘The Falcon and the Winter Soldier’ Among Top Winners, The Hollywood Reporter, ‏2021-05-17 (באנגלית)
↑  Armando Tinoco, Saturn Awards Nominations: ‘The Batman’, ‘Nightmare Alley’, ‘Spider-Man’, ‘Better Call Saul’ Top List, Deadline, ‏2022-08-12 (באנגלית)
↑  The Academy of Science Fiction Fantasy and Horror Films, www.saturnawards.org
ספורטק כפר סבא

| --- | --- |
אין תמונה חופשית
 מידע כללי
 סוג:  אולם ספורט 
 מיקום:  כפר סבא 
 מדינה:  ישראל 
 הקמה ובנייה
 תקופת הבנייה:  ?–2000
 תאריך פתיחה רשמי:  2000 
 קואורדינטות:  32°10′56″N 34°55′53″E﻿ / ﻿32.182361111111°N 34.931305555556°E﻿ / 32.182361111111; 34.931305555556
  מפת מיקום  מפה דינמית   (למפת נתניה מוגדלת) ספורטק כפר סבא(למפת נתניה רגילה) ספורטק כפר סבא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספורטק כפר סבא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ספורטק כפר סבא  he ספורטק כפר סבאhe ספורטק כפר סבאמפת  __ כפר סבא (in English: Kfar Saba) [‌גוש דן וסביבותיו‌]מצפון, ממזרח ומדרום: __ מועצה אזורית דרום השרון (in English: Drom HaSharon Regional Council) ממזרח: קלקיליה (in English: Qalqilya) מדרום: __ הוד השרון (in English: Hod HaSharon) ממערב: __ רעננה (in English: Ra'anana) tabBackground:;tabBorder:#aaa;defaultTab:0;
 
ספורטק כפר סבא הוא מתחם ספורט הממוקם ברחוב דרך קדומים 1, בשכונת הדרים שבכפר סבא. המתחם הוקם בשנת 2000, ומשמש כמקום לאימוני ספורט וכושר גופני, וכן למפגשים חברתיים.
פעילות

בספורטק מגרשים ומתקנים המיועדים לענפי ספורט שונים, ובהם כדורעף חופים, כדורגל, קט רגל, "מיני פיץ" (גרסה למשחק הכדורגל שבה משתמשים בשערים קטנים), כדורסל וטניס שולחן. כמו כן, במקום מצויים מתקני כושר המיועדים למבוגרים, וכן מתקני ישיבה ונופש. מתקני הכושר מוצבים בקרבת מסלול הליכה וריצה באורך 3,500 מטר הממוקם לאורך רחוב בן-יהודה בכפר סבא, במגמה לאפשר למשתמשי המסלול לגוון את פעילותם הספורטיבית באמצעות שימוש במתקנים.
בשנת 2011 הוחלט להקים בספורטק אזור ובו סלים בגבהים שונים, במטרה להסיר חסמים המגבילים ילדים ובני נוער במשחק הכדורסל.
בכל קיץ מתקיים בספורטק פסטיבל שנתי, העוסק בפעילויות ספורט ואקסטרים, והמציע לקהל הרחב אטרקציות כגון הופעות קרקס, מתקני שעשועים מתנפחים, הרקדות ומשחקי כדור.
ראו גם

ספורטק הרצליה
ספורטק נשר
הערות שוליים

↑  מגרשים ומתקנים פתוחים לציבור, באתר עיריית כפר סבא
1 2 3  מתחם ספורט חדש הוקם בספורטק העירוני, באתר עיריית כפר סבא
↑  ספורטק 60 - הפרויקט הסתיים, באתר עיריית כפר סבא
ערך זה הוא קצרמרבנושא ספורט בישראל. אתם מוזמנים לתרום לוויקיפדיה ו.
סיפוח דרום ומזרח אוקראינה

מפה המציגה את המחוזות האוקראינים המסופחים בורוד, ובצהוב בהיר את האזורים שנכבשו מחדש מאז בידי צבא אוקראינה.

הקו האדום והשטחים המפוספסים מסמנים את שטחי השליטה הרוסית בפועל נכון ל-30 בספטמבר 2022. גבול זה משתנה במהירות לאור הלחימה במחוזות אלה.
סיפוח דרום ומזרח אוקראינה הוא אירוע שהתרחש ב-30 בספטמבר 2022, במסגרת מלחמת רוסיה-אוקראינה, כאשר רוסיה הכריזה על סיפוח ארבעה מחוזות של אוקראינה – לוהנסק, דונצק, זפוריז'יה וחרסון – אף שצבאה לא שלט באופן מלא על אף אחד מהם. ארבעת המחוזות שסופחו מהווים כ-15% משטחה של אוקראינה. הסיפוח התרחש שבעה חודשים לאחר הפלישה הרוסית לשטח אוקראינה, ופחות מחודש לאחר תחילת מתקפת הנגד האוקראינית באזור חרקוב.
מדובר בסיפוח הגדול ביותר של שטח באירופה מאז מלחמת העולם השנייה. סיפוח מחוזות זפוריז'יה וחרסון, נתן לרוסיה גשר יבשתי, שחיבר בינה לבין חצי האי קרים, שסופח אף הוא על ידי רוסיה ב-2014., ואף העניק לה דריסת רגל בגדה המערבית של הדנייפר, במערב מחוז חרסון.
מהלך הסיפוח לא הוכר על ידי הקהילה הבין-לאומית. אוקראינה, האיחוד האירופי, ארצות הברית והאומות המאוחדות טענו כי הסיפוח אינו חוקי. נשיא אוקראינה, וולודימיר זלנסקי אמר בתגובה לסיפוח כי אוקראינה תגיש בזמן הקרוב בקשה להצטרפות לנאט"ו בהליך מזורז. שטח הסיפוח מסתכם ביותר מ-90,000 קמ"ר. לא ברור אם השטח המסופח הוא השטח בו שולטים בפועל הצבא הרוסי ובעלי בריתו (כוחות הבדלנים הפרו-רוסיים בדונבאס), או כל השטח של ארבעת המחוזות האוקראיניים – שחלק משמעותי מתוכו עדיין נמצא תחת שליטה אוקראינית. שטח זה גדול יותר מ-90,000 קמ"ר.
זמן קצר לאחר ההכרזה על הסיפוח, צבא אוקראינה השתלט מחדש את העיר לימן וסביבתה, בצפון־מערב מחוז דונצק, חדר לשטח מחוז לוהנסק (שהיה תחת שליטה רוסית מלאה מאז יולי 2022), והשתלט על חלק משטח ראש הגשר הרוסי בגדה המערבית של הדנייפר באזור חרסון, עובדה שצימצמה את השטח שבשליטת הרוסים במחוזות המסופחים.
ב-10 וב-11 בנובמבר כוחותיה של רוסיה עזבו את עמדותיהם מצפון לנהר הדייפר במחוז חרסון, ובכך איבדו את עיר הבירה המחוזית היחידה שכבשו במהלך הפלישה לאוקראינה, ששבה לידיים אוקראיניות.
צפון קוריאה וסוריה הן המדינות היחידות בעולם שמכירות בסיפוח הרוסי.
רקע

בפברואר ומרץ 2014, רוסיה כבשה וסיפחה את קרים (שטח של אוקראינה) וזאת לאחר שיזמה בחצי-האי משאל עם, בו לכאורה כ-96% מהאוכלוסייה המקומית הצביעה בעד הסיפוח. באפריל 2014 הכריזו בדלנים פרו-רוסיים במזרח אוקראינה על עצמאותן של הרפובליקה העממית של דונצק (שהוקמה על שטחי מחוז דונצק האוקראיני) והרפובליקה העממית של לוגנסק (שהוקמה במחוז לוהנסק של אוקראינה) וזאת בעזרת תמיכה בלתי רשמית מהרוסים. ב-21 בפברואר 2022 רוסיה הכירה באופן רשמי ברפובליקה העממית של דונצק וברפובליקה העממית של לוהנסק.
שלושה ימים לאחר מכן, רוסיה החלה פלישה בקנה מידה מלא לאוקראינה, במהלכה היא כבשה שטחים במחוזות האוקראינים דונצק, לוהנסק חרסון וזפוריז'יה.
המחוזות האוקראיניים שרוסיה רצתה לספח הם בעלי חשיבות אסטרטגית וכלכלית עליונה עבור אוקראינה, לדברי אנליסטים. בין היתר, הם אחראים לכ–25% מהתוצר שלה והם מבטיחים לרוסיה גשר יבשתי לחצי האי קרים שסופח בשנת 2014.
אנליסטים צבאיים קושרים את ההחלטה לספח את המחוזות עם חולשתה של הפדרציה הרוסית בשדה הקרב. ההכרזה על משאלי העם באה בעקבות ההתקדמות המהירה של צבא אוקראינה בשבועות שקדמו לפלישה, שהביס חיילים רוסים במחוז חרקוב ובעת ההכרזה מצוי במתקפה במזרח ובדרום. אנליסטים מעריכים שרוסיה איבדה עשרות אלפי חיילים, הודיעה על גיוס חיילים חדשים, והתמודדה עם תגובה מתגברת על פלישתה ארוכת הטווח. מקורות כמו "הגרדיאן" כינו את משאלי העם כקבועים מראש והניחו שרוסיה תכתיב תוצאות המעדיפות סיפוח.
משאל עם וסיפוח

ב-20 בספטמבר הכריזו השלטונות של הרפובליקה העממית של דונייצק, הרפובליקה העממית לוהנסק, כמו גם שלטונות הכיבוש הצבאי של מחוז חרסון ומחוז זפוריז'יה על כך שיקיימו בשטחן משאלי עם להצטרפות והסתפחות לרוסיה בין 23 בספטמבר ל-27 בספטמבר. התוצאות במשאלים הראו כי היו לכאורה אחוזי תמיכה רבים בהצטרפות לפדרציה הרוסית. ב-29 בספטמבר דווח כי רוסיה תספח רשמית את ארבעת האזורים לוגנסק, דונייצק, זפוריז'יה וחרסון למחרת, ב-30 בספטמבר. דיווחים שהגיעו מהמחוזות לכלי התקשורת המערביים כללו עדויות על הצבעות הנערכות בידי חיילים חמושים המורים למצביעים להצביע בעד סיפוח.
ב-30 בספטמבר הכריז נשיא רוסיה, ולדימיר פוטין על סיפוח המחוזות לרוסיה. לאחר ההכרזה הצהיר דובר הקרמלין, דמיטרי פסקוב כי התקפה על השטח המסופח תיחשב כהתקפה על רוסיה.
ב-3 באוקטובר הדומה הממלכתית של הפדרציה הרוסית, הבית התחתון של הפרלמנט הרוסי, אישרה פה אחד את הסיפוח לאחר הצבעה. טיוטת החקיקה קבעה את כל הדרישות כך שיחלו ב-30 בספטמבר. הדומא קבעה את השימוש ברובל הרוסי ולא בהריבניה האוקראיני החל ב-1 בינואר 2023, קבעה ציר זמן לשילוב השטחים בתקציב הרוסי, והכריזה על כל האנשים המתגוררים בשטח שסופח לרוסיה כאזרחים רוסים. תושבים חייבים להגיש בקשה לוויתור על אזרחות רוסית בתוך 30 יום אם הם רוצים לסרב לכך - נראה שהקרמלין מתכוון בתהליך זה לזהות מתנגדים ופרטיזנים אוקראינים פוטנציאליים. טיוטת החקיקה חייבה גם את שילובן של "מיליציות העם" של הרפובליקה העממית של דונצק והרפובליקה העממית של לוגנסק בצבא רוסיה.
מועצת הפדרציה והנשיא פוטין חייבים לאשרר כל אחד את טיוטת אמנות הסיפוח לפני שיהפכו לחוק הרוסי. אמנות אלה נחתמו על ידי פוטין בעת ההכרזה על הסיפוח. עם זאת, בית המשפט החוקתי של רוסיה קבע ב-2 באוקטובר כי טיוטות האמנות יהיו רטרואקטיביות ופועלות בפועל מ-30 בספטמבר עד שהרשות המחוקקת והרשות המבצעת יאשרו אותן באופן רשמי. תהליך האישור תם ב-5 באוקטובר 2022.
תגובות

צפון קוריאה וסוריה הן המדינות היחידות בעולם שמכירות בסיפוח הרוסי.
במועצת הביטחון של האו"ם התקיימה הצבעה ב-30 בספטמבר 2022 על גינוי רוסיה בעקבות סיפוח השטחים. 10 מדינות (בהן ארצות הברית, בריטניה וצרפת) תמכו בהצעה, ברזיל, סין, גבון והודו נמנעו אך רוסיה הצביעה נגד והטילה וטו על ההחלטה.
ראש העניינים המדיניים באו"ם הדגישה את מחויבותו המלאה של האו"ם לריבונות, לאחדות, לעצמאות ולשלמות הטריטוריאלית של אוקראינה. היא הזכירה לרוסיה את חובתה לכבד את החוק הבינלאומי ביחס לניהול השטחים, שנכבשו על ידה באוקראינה, ואמרה כי משאליהעם שערכה רוסיה אינם יכטולים לייצג את רצון העם ואינם קבילים לפי החוק הבין-לאומי.
ממשלת אוקראינה ובעלות בריתה במערב טענו כי ניסיון הסיפוח של רוסיה הוא גזל קרקע באופן בלתי-חוקי. נשיא אוקראינה וולודימיר זלנסקי שוחח עם נשיא ארצות הברית ג'ו ביידן, שאמר לו כי ארצות הברית לעולם לא תכיר בריבונות הרוסית על שטחים אלה.
המשך הקרבות

בשבוע שלאחר הכרזת הסיפוח של רוסיה, המשיך הצבא האוקראיני את מתקפות הנגגד שלו בדרום ובמזרח. אוקראינה שחררה כמה עשרות כפרים באזור הצפוני-מערבי של מחוז חרסון (ממערב לנהר הדנייפר), בעוד במזרח האוקראינים התקדמו בדונצק ולוהנסק.
ב-19 באוקטובר הודיע הממשל הרוסי על הנחלת משטר צבאי באזורים הכבושים, והחל בפינוי חלקי של אזרחים מהעיר חרסון עקב חשש למתקפה של הצבא האוקראיני על העיר. ב-9 בנובמבר הודיעה רוסיה על נסיגה מהגדה המערבית של נהר הדנייפר, כולל חרסון. ב-11 בנומבבר הודיעה רוסיה על השלמת הנסיגה, ודגלי אוקראינה הונפו במחוז חרסון על ידי כוחות צבאיים, בעוד בתוך העיר חרסון גופא על ידי אזרחים לא חמושים. עם זאת, בתחילת היום כוחות הצבא האוקראיני לא נכנסו לעיר והממשל האוקראיני קיבל את הצהרת מוסקבה בספקנות, וטען מנגד שכוחות רוסיים רבים עדיין פרוסים במחוז, אך בהמשך היום נראו כוחות צבא בתוך העיר, על גדת הנהר. בהודעה שפרסם דובר הקרמלין, רוסיה הודיעה כי היא ממשיכה לראות את מחוז חרסון כחלק משטח רוסיה, אף על פי שכוחותיה נסוגים מהעיר.
עמנואל בן-עמוס

אין תמונה חופשית
עמנואל בן-עמוס (1 במאי 1923 – 27 בספטמבר 2007) היה שחקן ישראלי.
עמנואל בן-עמוס וחנה מרון במחזה  "הוא הלך בשדות" בקאמרי, 1948
קורות חיים

עמנואל בן-עמוס נולד בפתח תקווה לרבקה לבית פיינסילבר ולזלמן קסטרול. בנעוריו למד משחק בסטודיו של תיאטרון הבימה בהנחיית צבי פרידלנד והשתתף בהצגות התיאטרון כניצב. הצטרף לפלמ"ח והיה ממייסדי קיבוץ מנרה בצפון. בשובו לתל אביב בשנת 1946 הצטרף לתיאטרון הקאמרי שנוסד זמן קצר קודם לכן. תחילה לוהק לתפקידי ניצב ותפקידים קטנים. בהצגה הוא הלך בשדות (בכורה: 31 במאי 1948) מאת משה שמיר, לוהק בן-עמוס לתפקיד הראשי, דמותו של אורי. הוא זכה לתהילה והפך לכוכב. בהצגות הבאות ששיחק בהן בתיאטרון הקאמרי לוהק בן-עמוס לתפקידים ראשיים. בתחילת שנות החמישים הוא חלה במחלה ממושכת ואושפז כשנתיים. בשובו לאיתנו לא לוהק יותר לתפקידים מרכזיים, למעט בהפקה השנייה של "הוא הלך בשדות" ב-1956.
לקראת סוף שנות החמישים שיחק בן-עמוס בתיאטרון "זוטא", שייסדו זיגמונט טורקוב ומאיר ינאי. באותה העת התחולל "המשבר הגדול" בתיאטרון הקאמרי בו הודחו שני מנהליו, יוסף מילוא ויצחק קדישון. כששב בן-עמוס לקאמרי לא מצא בו את מקומו, עבד כמנהל הצגה ונאבק על זכותו לשחק. ב-1962 שיחק בסרט חבורה שכזאת בבימויו של זאב חבצלת. באמצע שנות השישים נסע בן-עמוס לארצות הברית ללמוד טלוויזיה. הוא שב לישראל בניסיון להשתלב בטלוויזיה הישראלית, אך ללא הצלחה ושב ב-1964 לניו יורק. שם עבד כצלם ובמאי פרסומות.
אחיו הצעיר, דן בן-עמוס, היה פרופ' לאנתרופולוגיה באוניברסיטת פנסילבניה שבארצות הברית.
היה נשוי פעמיים ונולדו לו שני בנים ובת.
בנו, אבנר בן-עמוס, הוא פרופ' להיסטוריה של החינוך באוניברסיטת תל אביב.
עמנואל בן-עמוס נפטר בניו יורק ב-2007.
לקריאה נוספת

עמנואל בן-עמוס, "אורי ואני", במה 151 (1996), עמ' 11-5
סופרבול XXXVI

סופרבול XXXVI היה משחק פוטבול שהתקיים ב-3 בפברואר 2002, בין ניו אינגלנד פטריוטס, אלופת חטיבת ה-AFC בליגת ה-NFL לבין סנט לואיס ראמס אלופת חטיבת ה-NFC. המשחק הוכרע בבעיטת שדה מוצלחת של אדם וינאטיירי שהעניקה ניצחון 17–20 לניו אינגלנד פטריוטס וזכייה ראשונה בתולדותיה בסופרבול. המשחק התקיים באצטדיון לואיזיאנה סופרדום בניו אורלינס שבלואיזיאנה ונערך בצל התאוששות ארצות הברית מפיגועי 11 בספטמבר.
רקע > מיקום המשחק

המשחק התקיים באצטדיון לואיזיאנה סופרדום בניו אורלינס שבלואיזיאנה שנבחר על ידי הנהלת ה-NFL בישיבתה ב-28 באוקטובר 1998. הייתה זו הפעם השישית שהאצטדיון אירח את משחק הסופרבול והפעם התשיעית שהוא נערך בעיר ניו אורלינס.
המשחק היה מתוכנן להיערך ב-27 בינואר 2002 אולם נדחה בשבוע ל-3 בפברואר והיה זה משחק הסופרבול הראשון שהתקיים בחודש פברואר. דחיית המשחק התרחשה בעקבות דחיית המחזור השני של הליגה שתוכנן ל-16–19 בספטמבר 2001, וזאת בשל פיגועי 11 בספטמבר. האירוע עצמו הוכרז על ידי המחלקה לביטחון המולדת כאירוע לאומי המחייב אבטחה מיוחדת.
רקע > עונת 2001 ב-NFL

סנט לואיס ראמס הגיעו למשחק כשהם פייבורטים ב-14 נקודות על ניו אינגלנד פטריוטס. הראמס זכו באליפות שנתיים קודם לכן, היו קבוצת ההתקפה הטובה בליגה וכונו "The Greatest Show on Turf". הם סיימו את עונת 2001 במאזן הטוב בליגה של 2–14, והובילו את הליגה ביארדים בהתקפה ובנקודות. קורט וורנר הקוורטרבק של הראמס נבחר ל-MVP של ה-NFL בפעם השנייה לאחר שסיים את העונה עם 4,830 יארד במסירה, 36 טאצ'דאונים, 22 חטיפות ומדד יעילות של 101.4. לקבוצה היו שני תופסים שסיימו את העונה עם מעל 1,000 יארד, טורי הולט ואייזק ברוס. מרשל פולק, הרץ האחורי של הראמס, זכה בתואר שחקן ההתקפה של העונה, לאחר שרשם 1,382 יארד בריצה, 765 יארד בתפיסה ו-21 טאצ'דאונים. בפלייאוף גברו הראמס על גרין ביי פאקרס 17-45 ובגמר ה-NFC ניצחו את פילדלפיה איגלס 13-17.
ניו אינגלנד פטריוטס הגיעו לסופרבול לאחר עונה מלאת תהפוכות. הייתה זו העונה השנייה תחת הדרכתו של ביל בליצ'יק והיא נפתחה בשני הפסדים רצופים. במחזור השני נפצע כוכב הקבוצה, הקוורטרבק הפותח דרו בלדסו והוחלף בידי טום בריידי, שחקן השנה השנייה שעד אותו משחק לא זכה לדקות משחק משמעותיות. הפטריוטס בהנהגתו של בריידי הצליחו לסיים את העונה במאזן של 5–11 ולזכות בראשות הבית. בפלייאוף כיכב בריידי בניצחון על קבוצת האוקלנד ריידרס 13-16 לאחר הארכה. משחק זה זכור בעיקר בשל תנאי מזג האוויר הקשים בהם התקיים (סופת שלגים), והחלטת שופט שנויה במחלוקת, אשר מנעה איבוד כדור של בריידי, שהיה חורץ את גורל המשחק לטובת הריידרס. בריידי רשם במשחק זה 312 יארד, 238 מהם במחצית השנייה וכן טאצ'דאון אחד בריצה. במהלך משחק האליפות האזורית נגד פיטסבורג סטילרס, נפצע בריידי בברכו במהלך הרבע השני והוחלף על ידי בלדסו. אף על פי כן הצליחו הפטריוטס להעפיל לסופרבול לאחר ניצחון חוץ 17–24.
מהלך המשחק

ברבע הראשון עלו הראמס ליתרון 0–3 לאחר שער שדה. 8:49 דקות לסיום הרבע השני, חטף טיי לו, הקורנרבק של הפטריוטס מסירה של קורט וורנר והחזיר אותה 47 יארד לטאצ'דאון. הפטריוטס ניצלו איבוד כדור של תופס הראמס ריקי פרואל, ובדרייב האחרון של הרבע, מסר בריידי לטאצ'דאון של דייוויד פאטן, 31 שניות לסיום המחצית, והיתרון של הפטריוטס גדל ל 3–14.
ברבע השלישי הבקיעו הפטריוטס שער שדה אחד ללא מענה מצד הראמס והגדילו את היתרון ל 3–17. 6:47 דקות לסוף המשחק השיג וורנר טאצ'דאון בריצה ל-2 יארד שצמצם את ההפרש ל-10–17. 1:51 דקות לסיום המשחק החלו הראמס בדרייב בניסיון להשוות את התוצאה, מקו ה-45 יארד שלהם. וורנר מסר שלוש מסירות מוצלחות ל-55 יארד, כולל מסירה של 26 יארד לפרואל 1:30 דקות לסיום ובעיטת ההשלמה קבעה שוויון 17-17.
ללא שהיו לזכותה פסקי זמן, החלה ניו אינגלנד פטריוטס בדרייב האחרון של המשחק, מקו ה-17 יארד שלה. בריידי השלים שלוש מסירות לרץ ג'יי. אר. רדמונד, מסר לטרוי בראון ל-23 יארד ולאחר מכן מסירה ל-6 יארד לטייט אנד ג'רמיין ויגינס. כשעל השעון נותרו 7 שניות עצר בריידי את המשחק ב"ספייק" (הטחת הכדור בקרקע שנועדה לעצור את שעון המשחק). הבועט של הפטריוטס אדם וינאטיירי הבקיע את שער השדה מ-48 יארד תוך כדי ששעון המשחק נגמר וקבע ניצחון 17–20. הייתה זו הפעם הראשונה שהסופרבול הוכרע בבעיטת שער שדה.
ל-MVP של המשחק נבחר בריידי, שמסר ל-145 יארד וטאצ'דאון אחד, ללא איבודי כדור.
סטטיסטיקה > סטטיסטיקה קבוצתית

|  | ניו אינגלנד פטריוטס | סנט לואיס ראמס |
| --- | --- | --- |
| ניסיונות ראשונים | 15 | 26 |
| יארדים בריצה | 133 | 90 |
| ניסיונות ריצה | 25 | 22 |
| יארדים לריצה | 5.3 | 4.1 |
| ניסיונות והשלמות מסירה | 16/27 | 28/44 |
| סאקים (איבוד יארדים בגינם) | 2 (11) | 3 (28) |
| אינטרספשנים | 0 | 2 |
| יארדים במסירה | 134 | 337 |
| סך הכל יארדים | 267 | 427 |
| השמטות ואיבודים מהשמטות | 0-0 | 1-2 |
| עבירות (יארדים כעונש) | 5 (31) | 6 (39) |
| זמן אחזקת כדור | 26:30 | 33:30 |
| איבודי כדור | 2 | 1 |
סטטיסטיקה > סטטיסטיקה אישית

| ניו אינגלנד פטריוטס - מסירה>  | ניו אינגלנד פטריוטס - מסירה> ניסיונות | ניו אינגלנד פטריוטס - מסירה> השלמות | ניו אינגלנד פטריוטס - מסירה> יארדים | ניו אינגלנד פטריוטס - מסירה> טאצ'דאונים | ניו אינגלנד פטריוטס - מסירה> אינטרספשנים |  |  |  |
| --- | --- | --- | --- | --- | --- | --- | --- | --- |
| טום בריידי | 27 | 16 | 145 | 1 | 0 |  |  |  |
| ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה | ניו אינגלנד פטריוטס - ריצה |  |  |  |
|  | נשיאות | יארדים | ממוצע | טאצ'דאונים | מרחק שיא |  |  |  |
| אנטואן סמית' | 18 | 92 | 5.1 | 0 | 17 |  |  |  |
| דייוויד פאטן | 1 | 22 | 22 | 0 | 22 |  |  |  |
| קווין פולק | 2 | 15 | 7.5 | 0 | 8 |  |  |  |
| מארק אדוארדס | 2 | 5 | 2.5 | 0 | 3 |  |  |  |
| טום בריידי | 1 | 3 | 3 | 0 | 3 |  |  |  |
| ג'יי. אר. רדמונד | 1 | 4- | 4- | 0 | 4- |  |  |  |
ניו אינגלנד פטריוטס - תפיסה
|  | תפיסות | יארדים | ממוצע | טאצ'דאונים | מרחק שיא |  |  |  |
| טרוי בראון | 6 | 89 | 14.8 | 0 | 23 |  |  |  |
| ג'יי. אר. רדמונד | 3 | 24 | 8 | 0 | 11 |  |  |  |
| ג'רמיין ויגינס | 2 | 14 | 7 | 0 | 8 |  |  |  |
| מארק אדוארדס | 2 | 7 | 3.5 | 0 | 5 |  |  |  |
| דייוויד פאטן | 1 | 8 | 8 | 1 | 8 |  |  |  |
| אנטואן סמית' | 1 | 4 | 4 | 0 | 4 |  |  |  |
| קווין פולק | 1 | 1- | 1- | 0 | 1- |  |  |  |
| סנט לואיס ראמס - מסירה>  | סנט לואיס ראמס - מסירה> ניסיונות | סנט לואיס ראמס - מסירה> השלמות | סנט לואיס ראמס - מסירה> יארדים | סנט לואיס ראמס - מסירה> טאצ'דאונים | סנט לואיס ראמס - מסירה> אינטרספשנים |  |
| --- | --- | --- | --- | --- | --- | --- |
| קורט וורנר | 44 | 28 | 365 | 1 | 2 |  |
| סנט לואיס ראמס - ריצה | סנט לואיס ראמס - ריצה | סנט לואיס ראמס - ריצה | סנט לואיס ראמס - ריצה | סנט לואיס ראמס - ריצה | סנט לואיס ראמס - ריצה |  |
|  | נשיאות | יארדים | ממוצע | טאצ'דאונים | מרחק שיא |  |

| מרשל פולק | 17 | 76 | 4.5 | 15 |  |  |
| קורט וורנר | 3 | 6 | 2 | 1 | 5 |  |
| אל זאהיר אקים | 1 | 5 | 5 | 0 | 5 |  |
| ג'יימס הודג'ינס | 1 | 3 | 3 | 0 | 3 |  |
סנט לואיס ראמס - תפיסה
|  | תפיסות | יארדים | ממוצע | טאצ'דאונים | מרחק שיא |  |
| אל זאהיר אקים | 5 | 90 | 18 | 0 | 29 |  |
| אייזק ברוס | 5 | 56 | 11.2 | 0 | 22 |  |
| טרוי הולט | 5 | 49 | 9.8 | 0 | 18 |  |
| מרשל פולק | 4 | 54 | 13.5 | 0 | 22 |  |
| ריקי פרואל | 3 | 71 | 23.7 | 1 | 30 |  |
| ג'ף רובינסון | 2 | 18 | 9 | 0 | 12 |  |
| ארני קונוול | 2 | 8 | 4 | 0 | 9 |  |
| יו מרפי | 1 | 11 | 11 | 0 | 11 |  |
| ג'יימס הודג'ינס | 1 | 8 | 8 | 0 | 8 |  |
שידור

המשחק שודר בארצות הברית ברשת פוקס, צוות השידור כלל את השדרן הראשי פאט סאמרהול את הפרשן ג'ון מאדן, ושדרני הקווים פאם אוליבייר ורון פיטס.
במשדר צפו בממוצע 86.8 מיליון צופים בארצות הברית. זמן פרסום נמכר בסכום של 2.2 מיליון דולר ל"ספוט" (30 שניות).
בידור

הופעות הבידור במשחק נערכו על רקע התאוששות אמריקה מפיגועי 11 בספטמבר והנצחת הקורבנות.
טרום המשחק בוצע השיר "Let Freedom Ring" של בארי מנילו על ידי מנילו, יולנדה אדמס, ג'יימס אינגרם, וינונה ג'אד ופטי לבל. בקטע וידאו ששודר על המסך באצטדיון ולצופים בבית הקריאו שחקני עבר והווה ב-NFL קטעים מהכרזת העצמאות של ארצות הברית. הנשיאים לשעבר ג'רלד פורד, ג'ימי קרטר, ג'ורג' הרברט ווקר בוש וביל קלינטון וכן ננסי רייגן רעייתו של הנשיא לשעבר רונלד רייגן, הקריאו קטעים מנאומיו של אברהם לינקולן. הזמרים מארק אנתוני ומרי ג'יי בלייג' ביצעו את השיר "America the Beautiful" בליווי תזמורת הטיילת של בוסטון. פול מקרטני שר את "Freedom", שיר ההנצחה שחיבר בעקבות הפיגועים. את המנון ארצות הברית ביצעה מריה קארי בליווי תזמורת הטיילת של בוסטון.
כניסת הקבוצות לאצטדיון הייתה ייחודית, לאחר ששחקני ההתקפה של הראמס נכנסו למגרש זה אחר זה כשברקע מוקראים שמותיהם, כנהוג עד אז בסופרבולים, נכנסו כל שחקני ניו אינגלנד פטריוטס כקבוצה אחת למגרש, מנהג שאומץ מאז במשחקני הסופרבול העתידיים.
מופע המחצית היה של להקת הרוק האירית U2. הלהקה ביצעה את השירים "Beautiful Day", "MLK" ואת השיר "Where the Streets Have No Name" כששמות קורבנות פיגועי 11 בספטמבר מוקרנים על מסך מאחורי הבמה. בסוף המופע פתח סולן הלהקה, בונו, את הז'קט שלבש, וחשף את דגל ארצות הברית המודפס על בטנתו.
הערות שוליים

↑  Planned Special Events: Cost Management and Cost Recovery Primer, באתר הסוכנות הפדרלית לכבישים מהירים
↑  We Remember: 13th Anniversary of Raiders-Patriots 'Tuck Rule' Game, ‏bleacherreport.com, ‏19 בינואר 2015
↑  סיכום המשחק באתר pro-football-reference.com
↑  Bledsoe delivers, with plenty of help, אתר ESPN, ‏28 בינואר 2002
↑  HISTORICAL SUPER BOWL VIEWERSHIP, אתר נילסן
↑  Will ‘Super Bowl XLVIII’ TV Viewership Set A New Record? (Poll+ Ratings History), אתר tvbythenumbers.zap2it.com, ‏1 בפברואר 2014
↑   להקת U2 מבצעת את השיר במופע המחצית, סרטון  באתר יוטיוב
אצטדיון לואיזיאנה סופרדום בו התקיים המשחק
טום בריידי, ה-MVP של המשחק
ספקטרוסקופיית בליעה אטומית

ספקטרוסקופיית בליעה אטומית (Atomic absorption spectroscopy או בקיצור AAS או AA) היא שיטת אבחון המסתמכת על תהליך בליעה של קרינה אלקטרומגנטית על ידי אטומים, לשם זיהוי ומדידת ריכוז יסודות בחומר או לחקירת המבנה וההתנהגות של חלקיקים, אטומים, מולקולות ותרכובות. השיטה מערבת הארה של החומר הנבדק בקרינה אלקטרומגנטית, זיהוי ומדידת סוג הקרינה שנבלעה בו על ידי בחינת ספקטרום הבליעה, וניתוח כימי פיזיקלי של התוצאות.
השיטה משמשת בשלל תחומים מעבר לתחומי הפיזיקה והכימיה הטהורים: אבחון קליני, זיהוי זרזים ורעלנים בתעשיית התרופות, בדיקות שונות בתחום איכות הסביבה, כרייה ועוד.